אישה יקרה לנו מאוד בארגון שתרמה בכל דרך רבות מזמנה ותומכת נלהבת של פעילותינו.
נאוה הייתה שותפה בכירה מאוד בשנים האחרונות וממש עד לשבועות האחרונים בצוות המוביל של תכנון המוזיאון ליהדות רומניה שהולך ומוקם בראש פנה כיום.
נאוה סמל ז"ל הייתה ילידת יפו. בתם של יצחק ומימי ארצי – שורדי שואה.
את אימה שכלה לפני שבועיים בלבד ואילו אביה, יצחק ארצי ז"ל שנפטר בשנת 2003, היה, בין היתר, מהאבות המייסדים של ארגון א.מ.י.ר.
נאוה הייתה בעלת תואר שני בתולדות האמנות מאוניברסיטת תל-אביב.
עבדה כמפיקת רדיו וטלוויזיה וכמבקרת אמנות, פרסמה עשרים ספרים, מחזות, ליבריות לאופרה ותסריטים.
במרכז יצירתה עמדו גיבורים ילידי הארץ המתמודדים עם הזהות הישראלית ועם צלקות העבר.